इंग्लिस प्रिमियर लिग : सिटी र आर्सनलको बराबरीमा लिभरपुललाई फाइदा
इंग्लिस प्रिमियर लिगको उपाधि होडमा रहेका म्यानचेस्टर सिटी र आर्सनलले आइतबार इतिहाडमा गोलरहित बराबरी खेलेका छन् । यो नतिजाले उपाधिको तेस्रो प्रत्यासी लिभरपुललाई फाइदा पुगेको छ ।
लन्डन — इंग्लिस प्रिमियर लिगको उपाधि होडमा रहेका म्यानचेस्टर सिटी र आर्सनलले आइतबार इतिहाडमा गोलरहित बराबरी खेलेका छन् । यो नतिजाले उपाधिको तेस्रो प्रत्यासी लिभरपुललाई फाइदा पुगेको छ ।यसअघि लिभरपुलले ब्राइटनलाई २–१ ले हराएको थियो । यो जितपछि लिभरपुल २९ खेलबाट ६७ अंकसहित लिग तालिकाको शीर्ष स्थानमा रह्यो । उसको पछाडि आर्सनलको ६५ र सिटीको ६४ अंक छ ।लिभरपुलले हात पारेको पुनर्आगमन जितमा भने लुइज डियाज र मोहमद सलाहले गोल गरे । ब्राइटनले ड्यानी वेलब्याकको गोलले सुरुमै अप्रत्यासित अग्रता लिएको थियो । 